Gillain Berry

Gillain Alicia Berry (☆ 1988 na Kingston, Jamaica) ta un modelo y reina di beyesa di Aruba cu a gana e certamen di Miss Aruba 2010 y seguidamente a representa Aruba na Miss Universe 2011 y Miss World 2011.

 Biografia 
Gillain Berry a nace na Jamaica y na un edad hoben a muda pa Aruba cu su mama. El a cuminsa traha den sector bancario. Prome cu su carera den certamen di beyesa, Berry tabata un modelo profesional, apareciendo den propaganda di television local y propaganda di revista.
Despues di e certamennan di beyesa el a bay studia Management na Hulanda y Alemania. Desde algun aña e ta estableci na Alemania unda e ta activo como empresario.

 Concurso di beyesa 
Hunto cu nuebe otro candidata Berry a competi den e certamen nacional di beyesa, Miss Aruba dia 4 di december 2010, caminda el a wordo elegi Miss Aruba 2010. El a wordo corona door di su antecesor Priscilla Nicole Lee.Gillian Berry crowned Miss Aruba 2010], universalqueen.com Dia 12 di september 2011 el a participa na e di 60 edicion di Miss Universe na São Paulo, Brazil. E mesun aña na november el a reemplasa Helen Thiel, prome runner-up di Miss Aruba 2011, como e representante di Aruba na Miss World 2011 cu a tuma luga na London.

Na 2021 Berry a publica un buki inspirativo pa hobennan titula A journey within to unlock your fullest potential: A Caribbean girl perspective.A Journey within to Unlock your Fullest Potential, Amazon.com

 Link externo 
Gillain Berry - IMDb
Gillian Berry - Instagram 

Category:Hende
Category:Miss Aruba